**OKRUHY KU kolokviálnej časti ŠTÁTNEJ SKÚŠKy**

**(ak. rok 2021/2022)**

**pre končiaci ročník bakalárskeho štúdia**

**v študijnom odbore Ekonómia a manažment,**

**v študijnom programe Turizmus, hotelierstvo a kúpeľníctvo**

Štátna skúška sa vykonáva pred skúšobnou komisiou na vykonanie štátnej skúšky. Komisia pre štátne skúšky je minimálne štvorčlenná a menuje ju dekan fakulty. Prácu komisie riadi jej predseda, ktorého menuje dekan fakulty. Priebeh štátnej skúšky a vyhlásenie jej výsledkov sú verejné. Rozhodovanie skúšobnej komisie o výsledkoch štátnej skúšky a obhajoby záverečnej práce sa koná na neverejnom zasadnutí skúšobnej komisie.

**Každý predmet štátnej skúšky sa hodnotí samostatne**. Jednotlivé predmety štátnej skúšky sa hodnotia klasifikačnými stupňami A až FX.

A - výborne – vynikajúce výsledky (numerická hodnota 1),

B - veľmi dobre – nadpriemerné výsledky (1,5),

C - dobre – priemerné výsledky (2),

D - uspokojivo – prijateľné výsledky (2,5),

E - dostatočne – výsledky spĺňajú minimálne kritériá (3),

FX - nedostatočne – (4).

**Celkové hodnotenie štátnej** skúšky sa vypočíta z priemeru známok jednotlivých predmetov štátnej skúšky. Hodnotenie:

A – 1,00 – 1,25

B – 1,26 – 1,75

C – 1,76 – 2,25

D – 2,26 – 2,75

E – 2,76 – 3,00

FX – 3,01 – a vyššie

Ak niektorá časť štátnej skúšky bola hodnotená stupňom nedostatočne (FX), celkové hodnotenie štátnej skúšky je „neprospel“.

**Štátna skúška bakalárskeho štúdia študijného programu Turizmus, hotelierstvo a kúpeľníctvo v študijnom odbore Ekonómia a manažment** na Fakulte manažmentu PU v Prešove pozostáva:

1. **z obhajoby záverečnej práce,**
2. **z kolokviálnej štátnej skúšky zo zverejnených okruhov (dvojica predmetov), na ktoré sa študent/ka oficiálne prihlásil/a.**

Štruktúra štátnej skúšky:

1. Obhajoba záverečnej práce sa uskutočňuje pred komisiou pre štátne skúšky a jej súčasťou sú:

* úvodné slovo študenta (oboznámenie s prácou),
* 2 posudky (školiteľ, oponent; ak je práca bez školiteľa - 2 oponenti), Protokol o kontrole originality,
* reakcia študenta na posudky,
* rozprava, diskusia.

1. Zodpovedanie otázok z predmetov štátnej skúšky v rámci vybraného okruhu. Okruhy otázok sú uvedené v ďalšom texte nižšie.

Na Fakulte manažmentu PU v Prešove v akademickom roku 2021/2022 sa **štátne skúšky bakalárske**, ktorých súčasťou sú **obhajoby bakalárskych prác** (vždy spolu) budú konať podľa Harmonogramu ak. roka **od 23.05.2022 do 30.06.2022**.

Výučba pre študentov končiacich ročníkov bakalárskeho štúdia v letnom semestri končí **16.04.2022**, termín odovzdania bakalárskej práce je najneskôr do **06.05.2022 (12:00).** Spôsob registrácie určuje [**Smernica o náležitostiach záverečných prác, ich bibliografickej registrácii, kontrole originality, uchovávaní a sprístupňovaní**](http://www.unipo.sk/public/media/3499/opatrenie%20rektora%20=%20smernica%20ZP.doc).

Absolventovi bakalárskeho štúdia (t.j. štúdia 1. stupňa) po zvládnutí všetkých študijných povinností, úspešnom absolvovaní obhajoby bakalárskej záverečnej práce a úspešnom absolvovaní bakalárskej štátnej skúšky sa udeľuje akademický titul **bakalár,** v skratke **„Bc.“.**

**\*\*\***

**OKRUHY**

***Študent je schopný prezentovať výsledky štúdia vybraných disciplín v súlade s profilom absolventa v rámci základnej manažérskej gramotnosti ako manažérskej kompetencie manažéra podniku cestovného ruchu a aktívne sa zapája do odbornej diskusie v rámci okruhu.***

**Okruh A**

**Cestovný ruch**

Cestovný ruch – základná terminológia. Systém cestovného ruchu – subjekt, objekt a vonkajšie prostredie cestovného ruchu. Funkcie súčasného cestovného ruchu. Druhy a formy cestovného ruchu. Motívy a motivácia účasti na trhu cestovného ruchu. Podniky a zariadenia cestovného ruchu. Turistické strediská a turistické regióny. Organizačná a riadiaca štruktúra cestovného ruchu na Slovensku v súčasnosti. Právna úprava vzťahov v cestovnom ruchu na Slovensku v súčasnosti – Zákon č. 91/2010 Z. z. o podpore cestovného ruchu v znení zmien a doplnkov, vznik krajských a oblastných organizácií cestovného ruchu. Medzinárodné inštitúcie a organizácie cestovného ruchu. Súčasné trendy cestovného ruchu. Globalizácia a jej vplyv na rozvoj cestovného ruchu.

**Malé a stredné podniky**

Podstata a definície podnikania, spoločenský zodpovedné podnikanie. Legislatívne východiská a definície podnikania, proces vzniku právnych subjektov. Všeobecná typológia MSP. Podnikateľské prostredie pre MSP v SR a EÚ a USA (legislatívne, inštitucionálne, finančné). Riadenie MSP. Riadenie ĽZ v MSP. Marketingové riadenie MSP. Inovačné aktivity MSP. Využitie informačných technológií v MSP. Finančné riadenie a financovanie MSP, stanovenie hodnoty MSP. Podnikateľský proces a piliere podnikateľského procesu, osobitosti podnikania na zahraničných trhoch. Biznis plán – podnikateľský zámer a jeho význam v MSP. Podpora podnikateľskej činnosti – štátne odvetvové a rozvojové programy, projekty. Životný cyklus MSP, kríza a zánik podnikania.

**Okruh B**

**Hotelierstvo**

Historický vývoj ubytovacích služieb v medzinárodnom kontexte a na Slovensku. Systémy klasifikácie a kategorizácie ubytovacích zariadení v medzinárodnom kontexte, Hotelstars Union. Kategorizácia ubytovacích zariadení na Slovensku – aktuálna situácia. Vlastnícke vzťahy v hotelierstve a pohostinstve, spôsoby prevádzkovania hotelov v súčasnosti. Produkt hotelierstva a pohostinstva. Organizácia práce, organizačná štruktúra, tréning zamestnancov v hotelierstve. Manažment gastronomického úseku v hoteli. Riadenie kvality služieb ubytovacích zariadení. Manažment tvorby cien v ubytovacích zariadeniach. Environmentálne prístupy v riadení hotelov - green management. Bezpečnosť hosťa v hoteli. Informačné technológie v hotelierstve.

**Interkultúrna komunikácia a etika v cestovnom ruchu**

Kultúra – definícia, prejavy; základné rozdiely medzi kultúrami. Typológia národných kultúr (kultúrne dimenzie). Interkultúrna komunikácia – pojem, podstata, štyri základné premenné. Interkultúrna komunikácia v kontexte rôznych typov kultúr (individualistické a kolektivistické; s vysokým a nízkym komunikačným kontextom; s lineárnym, flexibilným, cyklickým vnímaním času). Odraz kultúry a jazyka v interkultúrnej komunikácii. Neverbálne aspekty interkultúrnej komunikácie - prvky, funkcie a charakteristiky neverbálnej komunikácie. Predsudky a stereotypy v interkultúrnej komunikácii. Nedorozumenia a komunikačné skreslenia v interkultúrnej komunikácii. Manažérska etika v cestovnom ruchu. Etický profil a osobnosť manažéra a príčiny neetického správania sa manažérov.

**Okruh C**

**Geografia a regionalizácia cestovného ruchu Slovenskej republiky**

Prírodné predpoklady pre rozvoj cestovného ruchu na Slovensku – reliéf, podnebie, vodstvo; ich charakteristika a delenie. Modelácia reliéfu Slovenska exogénnymi silami, ich pôsobenie na vznik geomorfologických foriem (glaciálnych, eolických, fluviálnych, antropogénnych a i.) s uvedením konkrétnych príkladov destinácií významných v cestovnom ruchu. Regionalizačné dokumenty cestovného ruchu v historickom kontexte: Rajonizácia cestovného ruchu ČSSR z roku 1962, Rajonizácia cestovného ruchu ČSSR z roku 1981 a Regionalizácia cestovného ruchu Slovenskej republiky z roku 2005. Ciele ich vypracovania a kritériá pre vymedzenie regiónov. Výhody a nevýhody regionalizačných dokumentov, pojmy región, subregión a potenciál regiónu.

**Financie a účtovníctvo**

Pojmy z financií a meny. Objektívna a subjektívna stránka financií. Finančný systém. Mena a menové sústavy. Financie podnikateľských subjektov. Majetková a kapitálová štruktúra podniku. Eurosystém a menová únia (EMU). Banky, bankový systém a bankové financie. Základy verejných financií - rozpočtová sústava. Medzinárodné financie - význam medzinárodných finančných inštitúcií. Financie, finančné trhy a investovanie. Poistenie a poisťovacie produkty. Riadenie osobných financií–produkty hypotekárneho trhu na zabezpečenie bývania. Význam, cieľ a funkcie účtovníctva v podnikoch cestovného ruchu. Účtovný informačný systém: finančné účtovníctvo a manažérske účtovníctvo. Nadnárodná úprava účtovníctva. Právna úprava finančného účtovníctva v Slovenskej republike. Charakteristika a účtovné zobrazenie majetku, zdrojov krytia majetku (záväzkov a vlastného imania), nákladov, výnosov a výsledku hospodárenia v sústave podvojného účtovníctva. Oceňovanie majetku a zdrojov krytia majetku. Účtovná dokumentácia. Účtovná uzávierka (prípravné práce uskutočnené pred uzatvorením účtovných kníh, uzatvorenie účtovných kníh). Účtovná závierka (súvaha, výkaz ziskov a strát, poznámky). Ďalšie činnosti nadväzujúce na účtovnú závierku (výročná správa, overenie účtovnej závierky audítorom, register účtovných závierok).

**Okruh D**

**Dejiny kultúry a kultúrny turizmus**

Význam kultúry pre cestovný ruch, základné pojmy kultúry (kultúra, kultúrne dedičstvo, pamiatka), ochrana kultúrnych pamiatok, časové hľadisko delenia pamiatok, delenie fondu kultúrnych pamiatok. UNESCO pamiatky na Slovensku a vo svete – ich význam, lokalizácia, kategórie (hmotné kultúrne a prírodné dedičstvo, nehmotné kultúrne dedičstvo). Významné prvky charakteristické pre jednotlivé umelecké slohy v architektúre s dôrazom na ich uplatnenie v cestovnom ruchu – zvlášť v mestskom a kultúrnom cestovnom ruchu (príklady konkrétnych pamiatok v rámci zadaného slohu). Príklady významných osobností kultúrnych dejín a ich diel, pamiatky jednotlivých slohov s dôrazom na osobitosti daného slohu – v architektúre, výtvarnom umení alebo sochárstve (Leonardo Da Vinci, Michelangelo Buonarroti, Bernini, Goya, Vincent van Gogh, Alfonz Mucha, Pablo Picasso). Postavenie kultúrneho turizmu v spoločnosti, potenciál využitia a rozvoja kultúrneho turizmu. Ekonomický a mimoekonomický (napr. sociálny) prínos kultúrneho a mestského turizmu.

**Manažment**

Definície a možné významy pojmu manažment. Hlavné školy manažmentu. Sekvenčné a paralelné funkcie manažmentu. Plánovanie v manažmente. Účel a postupy plánovania, typy plánov. Rozhodovanie, typológia rozhodovacích procesov. Typy a štýly rozhodovania. Organizovanie – definície, postupy tvorby organizačných štruktúr. Členenie organizačných štruktúr, typy organizačných štruktúr, výhody nevýhody, trendy v tvorbe organizačných štruktúr. Vedenie, typy a štýly vedenia, vedenie jednotlivcov, kolektívov a firiem, hlavné teórie vedenia. Motivácia, hlavné motivačné teórie. Kontrola, poslanie kontroly, členenie kontroly, typy kontroly, etapy kontrolného procesu. Časový manažment, funkcia plánovania v procese času, techniky riadenia času, hlavné tézy časového manažmentu.

**Okruh E**

**Služby cestovného ruchu**

Problematika cestovných kancelárií a agentúr - základné delenie, identifikácia subjektov a aktuálna problematika (vrátane právneho pohľadu). Dopravné služby,  ich význam a využívanie v cestovnom ruchu, vymedzenie jednotlivých dopravných služieb s dôrazom na ich materiálno-technickú základňu. Kongresové služby so zameraním na typy a priebeh kongresových podujatí, poskytované služby a požiadavky na materiálne zabezpečenie. Pasové služby v cestovnom ruchu – platnosť pasu, typy pasov, colné a zmenárenské služby – pojmový aparát v zmenárenských službách, požiadavky na poskytovanie zmenárenských služieb, problematika kurzov. Cestovný ruch vybraných segmentov. Seniori – požiadavky segmentu, výhody a nevýhody ich účasti na cestovnom ruchu. Hendikepované osoby – znaky osôb so zdravotným postihnutím, motív účasti na cestovnom ruchu a základné požiadavky špecifického segmentu na ubytovacie a stravovacie zariadenia. Halal a kóšer cestovný ruch.

**Marketing**

Marketing – základné pojmy a definície. Marketingový informačný systém a jeho zložky. Marketingový mix. Produkt v ponímaní marketingu, produktová politika. Cenová politika v marketingu. Marketingová komunikačná politika. Public relations. Marketingová distribučná politika. Marketing nehmotných produktov. Marketing služieb - podstata, význam služieb a ich špecifické vlastnosti. Marketingový mix služieb. Marketing organizácií, osôb, lokality, myšlienok. Marketing umenia a súvisiace špecifické koncepty. Ďalšie významné oblasti - vzdelávací marketing, sociálny marketing, „celebrity“ marketing, marketing cestovného ruchu a iné. Marketing neziskových organizácií. Personálny marketing. Marketingový manažment a marketingové plánovanie. Medzinárodný marketing. Etika a etický kódex v marketingu.

**Okruh F**

**Kúpeľníctvo a kúpeľný cestovný ruch**

Kúpeľníctvo ako produkt zdravotného turizmu. Kúpeľný cestovný ruch a základné podmienky pre jeho rozvoj. Kúpeľníctvo a wellness – rozdiely. Základná kúpeľná legislatíva na Slovensku, orgány štátnej správy v kúpeľníctve. Služby kúpeľného podniku. Trendy a perspektívy rozvoja kúpeľníctva na Slovensku. Základné prostriedky kúpeľnej liečby, rozdelenie. Klimatoterapia, pojem, základné klimatické faktory špecifické pre jednotlivé klimatické miesta. Klimatické kúpele na Slovensku a ich najdôležitejšie indikácie. Klimatické kúpele pre detských pacientov. Typy liečby klimatoterapie podľa faktorov, ktoré majú hlavný podiel na liečebnom účinku, vymenovanie a charakteristika. Pozitívne príklady helioterapie z Európy. Speleoterapia, pojem, príklady kde na Slovensku prebieha. Pojmy fyziatria, balneológia a liečebná rehabilitácia (FBLR). Balneoterapia a vodoliečba ako základ balneoterapie, príklady procedúr. Balneologické kúpele na Slovensku a ich najdôležitejšie indikácie.

**Makroekonómia a mikroekonómia**

Makroekonómia – základné pojmy a definície. Formovanie trhu a trhový mechanizmus. Agregátna ponuka, agregátny dopyt a rovnováha ekonomiky. Meranie makroekonomických veličín typu produkt a dôchodok. Ekonomický rast a hospodárske cykly. Peniaze a peňažný sektor v makroekonómii. Trh práce a nezamestnanosť. Inflácia. Platobná bilancia a štátny rozpočet. Fiškálna politika a jej účinnosť. Monetárna politika. Hlavné charakteristiky vývoja národného hospodárstva Slovenskej republiky. Spotrebiteľské správanie a formovanie dopytu. Vplyv zmeny ceny, príjmu (dôchodku) a cien iných statkov na dopyt. Teória produkcie - výroba a náklady. Príjmy a zisk firmy. Ponuka firmy v dokonalej konkurencii. Nedokonalá konkurencia. Správanie sa firmy v nedokonalej konkurencii. Trh výrobných faktorov.

Tlačivo na voľbu okruhu štátnej skúšky je dostupný na:

<https://www.unipo.sk/fakulta-manazmentu/vzdelavanie/informacieprestudentova/dokumenty/>

Zverejnil: 31.01.2022 prodekan pre vzdelávanie